./data/phi0474/phi057/phi0474.phi057.perseus-lat1.xml
M. Tullius Cicero
de       Quinto puero datur opera; spero esse meliora  de       Quinto fratre scito eum non mediocriter laborare de versura sed adhuc nihil       a L  Egnatio expressit  Axius de duodecim milibus       pudens! saepe enim ad me scripsit ut Gallio quantum is vellet darem  quod si non scripsisset,       possemne aliter? et quidem saepe sum pollicitus sed tantum voluit cito  me vero adiuvarent his in angustiis  sed di istos! verum alias  te a quartana liberatum gaudeo itemque Piliam  ego, dum panis et cetera in navem parantur, excurro in Pompeianum  Vettieno velim gratias quod studiosus sit; si       quemquam nactus eris qui perferat, litteras des ante quam discedimus